text: РЕШЕНИЕ ЗА ИЗПЪЛНЕНИЕ НА КОМИСИЯТА
  от 17 ноември 2014 година
  за изменение на Решение за изпълнение 2014/366/ЕС за установяване на списъка на програми за сътрудничество и посочване на общия размер на цялостната подкрепа от Европейския фонд за регионално развитие за всяка програма по цел „Европейско териториално сътрудничество“ за периода 2014-2020 г.
  (нотифицирано под номер С(2014) 8423)
  (2014/805/ЕС)
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕС) № 1299/2013 на Европейския парламент и на Съвета от 17 декември 2013 г. относно специални разпоредби за подкрепа от Европейския фонд за регионално развитие по цел „Европейско териториално сътрудничество“ (1), и по-специално член 4 от него,
  след консултиране с Комитета за координация на европейските структурни и инвестиционни фондове, учреден по силата на член 150, параграф 1 от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (2),
  като има предвид, че:
  (1)
  Съгласно член 4, параграф 4 от Регламент (ЕС) № 1299/2013 Комисията определи със своето Решение за изпълнение 2014/366/ЕС (3) приноса от Европейския фонд за регионално развитие (ЕФРР) за Инструмента за предприсъединителна помощ (ИПП II) в обхвата на Регламент (ЕС) № 231/2014 на Европейския парламент и на Съвета (4), но все още не беше в състояние да определи също така приноса от ЕФРР за трансгранични програми и програми за морските басейни по Европейския инструмент за съседство (ЕИС) в обхвата на Регламент (ЕС) № 232/2014 на Европейския парламент и на Съвета (5).
  (2)
  Съгласно член 4, параграф 5 от Регламент (ЕС) № 1299/2013 приносът от ЕФРР за отделните трансгранични програми и програми за морските басейни по ЕИС за всяка държава членка следва да се предоставя, при условие че предоставените от ЕИС средства са най-малко в равностоен размер.
  (3)
  Поради това Решение за изпълнение 2014/366/ЕС следва да бъде съответно изменено,
  ПРИЕ НАСТОЯЩОТО РЕШЕНИЕ:
  Член 1
  Решение за изпълнение 2014/366/ЕС се изменя, както следва:
  1.
  Вмъква се следният член:
  „Член 4а
  Приносът от ЕФРР за трансграничните програми и програмите за морските басейни по Европейския инструмент за съседство (ЕИС) в обхвата на Регламент (ЕС) № 232/2014 за всяка държава членка е посочен в приложение V.“
  2.
  Текстът на приложението към настоящото решение се добавя като приложение V.
  Член 2
  Адресати на настоящото решение са държавите членки.
  Съставено в Брюксел на 17 ноември 2014 година.